
פרוטוקול מס' 32

מישיבת ועדת החוקה חוק ומשפט
מיום רביעי, ב' בכסלו, התשנ"ט (10 בנובמבר, 1999) בשעה 10:15




הנוכחים: 



חברי הוועדה:       אמנון רובינשטיין -   היו"ר 
                          דליה רבין-פילוסוף



מוזמנים:              עו"ד דלית דרור - משרד המשפטים
                          יוספה ספירו - רשמת מאגרי מידע
                          סופי אורטשקנזי - משרד החינוך



                         
מנהלת הוועדה:     דורית ואג
קצרנית:                לאה קיקיון 




סדר היום:             צו הגנת הפרטיות (הקמת יחידת פיקוח), התש"ס  - 1999 - אישור הצו



צו הגנת הפרטיות (הקמת יחידת פיקוח), התש"ס - 1999 - אישור הצו



היו"ר אמנון רובינשטיין:
	שלום לכולכם, אני מתכבד לפתוח את ישיבת הוועדה. 

	הנושא היום הוא צו הגנת הפרטיות - הקמת יחידת פיקוח , התש"ס - 1999 אישור הצו. תציג את הנושא עורכת הדין דלית דרור, ממשרד המשפטים. 


דלית דרור:
	תיקון לחוק הגנת הפרטיות משנת 96, קבע ששר המשפטים, באישור ועדת החוקה, יקים בצו יחידת פיקוח למאגרי המידע ואבטחת המידע עליהם. זה הצו שמקים את היחידה. 


היו"ר אמנון רובינשטיין:
	כמה אנשים יהיו ביחידה? 


דלית דרור:
	העניין עדיין לא נקבע סופית. 


דליה רבין-פילוסוף:
	האם נוכל לשמוע פרטים נוספים על היחידה? 


יוספה ספירו:
	היחידה הזו נמצאת בשלב של הקמה, כאשר הבסיס המשפטי שלה הוא מה שאנו מבקשים היום לאשר בצו. החוק קובע שכמות המפקחים תהיה לפי הצרכים. כאשר נשאלתי בשיחת עבודה עם השר, לכמה מפקחים אזדקק, השבתי שעד שלא אתחיל להזרים את הפיקוח, לקדם ולבצע אותו, כל מספר שאומר יהיה ספקולטיבי. מצד שני, ברור שלא מדובר באחד או שניים, וגם לא 20 או 50. המספר יהיה מספר סביר, שיאפשר ביצוע ראוי של התפקיד, שלשמה קיבלתי על עצמי את ביצועו. 


היו"ר אמנון רובינשטיין:
	תודה רבה. 

	יש מישהו שמתנגד, או שיש הערות לגבי אישור הצו? אם כך, אנחנו מאשרים. 

	אני מודה לכולכם, הישיבה נעולה. 




הישיבה ננעלה בשעה 10:25
	





